Diari Oficial de la Generalitat Valenciana


Sumari del DOGV 4215, del 22-03-2002 (2002/2258)

Notificació a Espectáculos Taurinos de Levante, SL. Expedient sancionador número ESSANc/46/ 2001/0319.
------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2258


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Espectáculos Taurinos de Levante, SL. Expedient sancionador número ESSANc/46/2001/0319. [2002/Q2258]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica a Espectáculos Taurinos de Levante SL, amb últim domicili conegut a la senda del Molino del Río, s/n, de la localitat de Requena, l'acord d'iniciació de data 26 de novembre de 2001, dictat en l'expedient sancionador, que s'està tramitant en el Servei d'Espectacles i Establiments Públics:
  
«Vista la denúncia formulada pel president i delegat governatiu del festeig celebrat el 15 de setembre de 2001, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
Que el dia 15 de setembre de 2001, se celebrà a la plaça de bous d'Utiel, una correguda de jònecs amb picadors, organitzada per l'empresa Espectáculos Taurinos de Levante. En el matí del dia de la celebració, el representant de la citada empresa, no presenta les 14 puntes de pica que establix l'article 62.3 del Reial Decret 145/1996, i va presentar, a les 16.40 hores, per a la seua inspecció un caixó que contenia 14 puntes de pica, desprecintat, amb una xicoteta corda tallada i subjecta amb un marxamo de plom, que passava per dos orificis situats en la tapa del caixó i cara frontal davantera, on es troba el seu tancament, amb tres adhesius en què es llig el nom de l'empresa que fabrica dites puntes de pica i que les subministra a l'empresa, que servixen per a precintar la tapa a les parets del caixó, que aparenten estar desenganxades, estant la de la part frontal del caixó introduïda cap a l'interior d'aquest i subjecta amb la tapa, i sense el corresponent certificat de l'empresa fabricant a l'interior. S'extrauen dues puntes de pica a l'atzar, i es procedix a l'amidament amb un calibre dels denominats «peu de rei», aportat per l'empresa, en presència del seu representant, que dóna com a resultat que complixen amb les mides reglamentàries, excepte que les arestes de la piràmide amiden 29 mm, incomplint amb això, respectivament l'article 62.3 i l'article 64.4 del Reial Decret 145/1996, de 2 de febrer, pel qual es modifica i dóna nova redacció al Reglament d'Espectacles Taurins.
  
Els referits fets poden constituir unes infraccions qualificades de greu i greu tipificades en els articles 15.p, 15.j de la Llei 10/1991, de 4 d'abril, sobre Potestats Administratives en Matèria d'Espectacles Taurins, i la seua sanció està determinada en l'article 18 de la citada Llei 10/1991, el qual establix:
  
1. Per les infraccions greus podran imposar-se alternativament o acumulativament les següents sancions:
  
a) Multa de 25.000 a 54.360.059 pessetes.
  
b) Suspensió per a torejar fins a un màxim de sis mesos.
  
c) Inhabilitació per a prendre part en espectacles taurins de qualsevol classe per un període de fins a dos anys en els supòsits a què es referixen els articles 8.2 i 15.d.
  
d) Clausura fins a un any d'escoles taurines.
  
2. També podrà decretar-se el decomís dels elements utilitzats per a cometre la infracció.
  
I en el present supòsit la sanció seria de 25.000 i 25.000 pessetes (150,25 i 150,25 euros).
  
Les sancions ascendixen a un total de 50.000 pessetes o 300,50 euros.
  
Tot això sense perjuí del que resulte de la instrucció; l'òrgan competent per a la resolució del present expedient és el director general d'Interior, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 22 de la citada Llei 10/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra Espectáculos Taurinos de Levante, SL, per presumpta infracció dels articles 15.p, 15.j de la Llei 10/1991, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructora i secretària de l'expedient sancionador, la senyora Amparo Renau Almela i la senyora M.ª Jesús Baño León, respectivament, als quals es notificarà en forma aquest nomenament, així com als inculpats, de conformitat amb el que establixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú i l'article 13.1 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992, de Règim Jurídic de les Administracions Públiques i del Procediment Administratiu Comú.
  
En virtut del que establix l'article 16.1 del Reial Decret 1.398/1993, se li concedix un termini de 15 dies, comptats a partir de l'endemà a la notificació del present acord, perquè aporte les al·legacions, els documents o les informacions que estime convenients, i se li comunica que si no efectua al·legacions sobre el contingut de la iniciació del procediment en dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993».
  
I perquè servisca de notificació a l'interessat mencionat anteriorment, s'expedix el present edicte.